GOVORU IN JEZIKU NAPROTI – PREDAVANJE ZA STARŠE (SREDA, 17. 3., OB 18:00)

Vse starše, učiteljice in učitelje, vzgojiteljice in vzgojitelje, strokovne delavke in delavce, babice, dedke, tete, strice … vabimo na prvo predavanje z naslovom **Govoru in jeziku naproti (Benjamin Vogrič).**

Predavanje bo potekalo prek spletne aplikacije ZOOM **v sredo, 17. 3. 2021, ob 18:00**.

Za prijavo pišite na katjusa.mrak@cerkno.si.

Na predavanju bodo predstavljene pogosta odstopanja v govorno-jezikovnem razvoju, kako jih prepoznati in ukrepati. Značilnosti prvih besed in stavkov ter kako jih nadgrajevati. Predstavljena bodo priporočila kako preko vsakdanje komunikacije, igre in prostočasnih dejavnosti vzpodbujati govorno-jezikovni razvoj otrok. Prav tako bodo predstavljene tehnike branja knjig za vzpodbujanje jezika ter vloga sodobnih medijev na govorno-jezikovni razvoj. Fiziološko jecljanje in kako ga ustrezno spremljati ter vpliv hranjenja, sesanja dude in prehodnih dihalnih poti za razvoj govora itd.

Predavanje bo obsegalo naslednje točke:

* **Govorno–jezikovni vzorci**otrok od 1. do 6. leta.
* **Pogosta odstopanja** v govorno-jezikovnem razvoju, ki jih narekuje edinstven razvoj posameznika.
* **Značilnosti prvih besed**, kako jih vzpodbujati.
* **Značilnosti prvih stavkov** in kako jih nadgrajevati.
* **Tehnike za vzpodbujanje** govorno-jezikovnega razvoja tekom vsakdana.
* **Priporočila za rabo sodobnih medijev.**
* **Fiziološko jecljanje** in kako ga ustrezno spremljati.
* **Vpliv hranjenja**, **sesanja dude** in **prehodnih dihalnih poti** za razvoj govora.
* **In drugo …**



V SKLOPU PROJEKTA KREPITEV SKUPNOSTI, OBČINA CERKNO ORGANIZIRA BREZPLAČNA PREDAVANJA, KI SO FINANCIRANA IZ EVROPSKEGA KMETIJSKEGA SKLADA ZA RAZVOJ PODEŽELJA IN REPUBLIKE SLOVENIJE V OKVIRU PROGRAMA ZA RAZVOJ PODEŽELJA RS 2014-2020.

